 Suldaanku wuxuu mar kale muddo toban cisho gudahood ah si adag uga hadlay wax uu ku tilmaamay saamaynta xun ee ay nabadgelyada dalka ku yeelan karto haddii aan sharciga la horkeenin dadkii dilkaasi fuliyay, waxaanu yidhi Madaxweynaha Somaliland lixdii sanadood ee uu xilka hayay wadanku nabadgelyo ayuu ahaa labadii madaxweyne ee isku reerka ahaa ee ka horreeyay wuu ka nasiib badnaa oo waxba may dhicin, maanta arrintan foosha xun, mar labaad ayaan saxaafada ku soo noqday toban cisho horteed ayaan idin la hadlay, waxaan ahay suldaankii nabadgelyada Somaliland dhaliyay ayaan ahay ee dagaalkii sokeeye soo afjaray, waxaan u arkaa in nabad gelyadii dalka ee aanu dhisnay ay halis ku timid, daydaygii waanu soo xaraynay, inamada wadada istaagay ee daydayga ah ee fuliyay falkan foosha xun leh ee laga dambeeyo, ee la doonayay in intaas ka badan ay reer Booramena sadqeeyaan oo la kala yaaco, halis baynu galay laakiin reer Boorame Sharaf iyo magac ayay sameeyeen way is adkeeyeen. 